मानचित्र
अक्षांश रेखाएँ उत्तरी तथा दक्षिणी ध्रुवों से समान दूरी पर पृथ्वी के चारों ओर खीचीं जाती है और वृत्त बनाती है। इनकी मध्य रेखा भूमध्य अथवा विषुवत (equator) रेखा कहलाती है, जो 0° 0' 0² पर खिंची रहती है और जो पृथ्वी को उत्तरी तथा दक्षिणी दो गालार्द्धों में विभाजित करती है। इसके 23.5° उत्तर तथा 23.5° दक्षिण, क्रमश: कर्क (North tropic) तथा मकर (South tropic) रेखाएँ तथा 66.5° उत्तर तथा दक्षिण में क्रमश: उत्तरी तथा दक्षिणी ध्रुवीय वृत्त रेखाएँ होती है।
अक्षांश वृत्त
पृथ्वी के भूगोल में अक्षांश वृत्त (circle of latitude) ऐसी काल्पनिक पूर्व-पश्चिम रेखा होती है जो पृथ्वी पर स्थित एक ही अक्षांश (लैटिट्यूड) वाले सभी स्थानों को जोड़े। भूमध्य रेखा, आर्कटिक वृत्त, अंटार्कटिक वृत्त, कर्क रेखा और मकर रेखा अक्षांश वृत्तों के कुछ उदाहरण हैं।